CELEX: 62014CN0079
Language: sl
Date: 2014-02-14 00:00:00
Title: Zadeva C-79/14: Predlog za sprejetje predhodne odločbe, ki ga je vložilo Landgericht Hannover (Nemčija) 14. februarja 2014 – TUIfly GmbH proti Haraldu Walterju

12.5.2014   
            
            
               SL
            
            
               Uradni list Evropske unije
            
            
               C 142/17
            
         Predlog za sprejetje predhodne odločbe, ki ga je vložilo Landgericht Hannover (Nemčija) 14. februarja 2014 – TUIfly GmbH proti Haraldu Walterju
   (Zadeva C-79/14)
   2014/C 142/23
   Jezik postopka: nemščina
   
      Predložitveno sodišče
   
   Landgericht Hannover
   
      Stranki v postopku v glavni stvari
   
   
      Tožeča stranka: TUIfly GmbH
   
      Tožena stranka: Harald Walter
   
      Vprašanja za predhodno odločanje
   
   
               1.
            
            
               Ali je treba člen 7 Uredbe (ES) št. 261/2004 (1) Evropskega parlamenta in Sveta z dne 11. februarja 2004 razlagati tako, da se ta uredba nanaša tudi na nenapovedan prezgodnji odhod letala, ki povzroči, da letalski potniki ne morejo izvršiti leta?
            
         
               2.
            
            
               Ali je treba to uredbo – razen člena 5 – razlagati tako, da vzrok za zamudo ni bistvenega pomena?
            
         
               3.
            
            
               Ali se na cilj te uredbe, namreč povračilo za škodo, nastalo zaradi zamude, vpliva tudi takrat, ko bi letalski potnik prispel predčasno, in se tako vpliva na časovno razpoložljivost pred letom?
            
         
               4.
            
            
               Ali neobvestitev glede prestavitve leta na zgodnejši čas, zaradi česar je prihod na kraj dopustovanja kasnejši, kot je bilo načrtovano, povzroči uporabo te uredbe?
            
         
               5.
            
            
               Ali naj bo cilj te uredbe višja raven varstva, ki povzroči, da se ščiti omejitev časovne razpoložljivosti letalskega potnika? Ali to velja tudi glede preložitve na zgodnejši čas?
            
         
      (1)  Uredba (ES) št. 261/2004 Evropskega parlamenta in Sveta z dne 11. februarja 2004 o določitvi skupnih pravil glede odškodnine in pomoči potnikom v primerih zavrnitve vkrcanja, odpovedi ali velike zamude letov ter o razveljavitvi Uredbe (EGS) št. 295/91 (UL, posebna izdaja v slovenščini: poglavje 7, zvezek 8, str. 10).